ไปผ่าฝีที่ต้นขาด้านหลังมาค่ะใกล้ๆขาหนีบ มีอาการปวดหลังร่วมด้วยอาจเป็นเพราะบล็อคหลังมั้ยคะ นัดไปดูอาการ2สัปดาห์ค่ะ ผ่าไปวันพฤหัสยังไม่ครบอาทิตย์เลย ปวดแผลบ้างนิดหน่อยเวลาเดิน อยากถามว่าเราควรจะพักกี่วันดีค่ะถึงไปเรียนได้ และปวดหลังนี่มาจากการบล็อคหลังมั้ยคะ(เป็นตอนนั่งตรงอย่างเดียว)
สวัสดีค่ะ อาการมีฝีที่ต้นขา ทำให้ปวดไปรอบๆดังกล่าวมานั้น อาการปวดน่าจะเกิดมาจากการมีฝึ ซึ่งการรักษาฝึคือการให้ยาฆ่าเชื้อร่วมกับกรีดระบายหนองซึ่งการผ่ากรีดระบายหนองนั้น ส่วนใหญ่ไม่ได้ทำการบล็อคหลังหรือฉีดยาชาเข้าหลังแต่อย่างใด มักจะเป็นแค่การฉีดยาชาเฉพาะที่ตรงบริเวณผิวหนังที่จะทำหัตถการเท่านั้นการดูแลตนเองหลังจากนั้น คือการทำแผลทุกวันที่คลินิกใกล้บ้าน จนกว่าแผลจะสมานกันดี ไม่มีหนองไหลจากแผล รับประทานยาแก้ปวดหรือยาฆ่าเชื้อตามที่แพทย์สั่งให้ครบ การพักรักษาตัว อาจจะปวดมากแค่ประมาณ 1-3 วันแรก หลังจากนั้น น่าจะเริ่มทำกิจกรรมต่างๆได้ตามปกติ ส่วนอาการปวดหลังถ้าเกี่ยวกับยาชา ไม่ควรเป็นเกิน 1-3 วันหลังจากนั้นเช่นกัน ถ้ายังปวดหลังต่อเนื่อง อาจมีสาเหตุอื่นๆที่ต้องดูร่วมด้วยเช่นปวดจากกล้ามเนื้อหรือเส้นเอ็นอักเสบ นรองกระดูกกดทับเส้นประสาท หรือมีฝีในไขสันหลัง ให้กลับไปพบแพทย์เพื่อตรวจเพิ่มเติม